Source: http://odlocitve.us-rs.si/sl/odlocitev/US27325
Timestamp: 2019-04-22 20:39:08+00:00
Document Index: 57670

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

U-I-170/06
ECLI:SI:USRS:2007:U.I.170.06
Zakon o financiranju občin (Uradni list RS, št. 80/94, 56/98 in 90/05) (ZFO), 20.a čl., 21. čl. in 22. čl.
Postopek za oceno ustavnosti 20.a, 21. in 22. člena Zakona o financiranju občin (Uradni list RS, št. 80/94, 56/98 in 90/05) se ustavi.
Ustavno sodišče ustavi postopek, če predlagatelj umakne zahtevo.
Postopek za oceno ustavnosti predpisa se ustavi, če predlagatelj v roku, ki ga določi Ustavno sodišče, ne da podatkov, potrebnih za nadaljevanje postopka.
Člen 6, 28.3, Zakon o Ustavnem sodišču [ZUstS]
U-I-170-06.pdf
U-I-170/06-17
Ustavno sodišče je v postopku za oceno ustavnosti, začetem z zahtevo Občine Kobarid, Občine Idrija, Občine Bovec, Občine Cerkno, Občine Kanal ob Soči in Občine Tolmin, ki jih zastopajo župani teh občin, na seji 22. marca 2007
1. Predlagatelji so 8. 3. 2006 vložili zahtevo za oceno ustavnosti 20.a, 21. in 22. člena Zakona o financiranju občin (v nadaljevanju ZFO). Med postopkom pred Ustavnim sodiščem je izpodbijana ureditev prenehala veljati. Zato je Ustavno sodišče v skladu s 47. členom Zakona o Ustavnem sodišču (Uradni list RS, št. 15/94 – v nadaljevanju ZUstS) predlagatelje pozvalo, naj pojasnijo, ali vztrajajo pri vloženi zahtevi, oziroma naj pojasnijo, kako bi se v primeru ugotovitve, da izpodbijane določbe ZFO niso bile v skladu z Ustavo, izboljšal njihov pravni položaj. Hkrati so bili tudi opozorjeni, da Ustavno sodišče lahko postopek ustavi, če v danem roku ne bodo dali zahtevanih pojasnil.
2. Z dopisom z dne 14. 2. 2007 je župan Občine Tolmin zahtevo umaknil, drugi predlagatelji pa na poziv Ustavnega sodišča niso odgovorili. Zato je Ustavno sodišče postopek ustavilo.
3. Ustavno sodišče je sprejelo ta sklep na podlagi 6. člena in tretjega odstavka 28. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Občina Kobarid, Kobarid in druge
US27325